# Cwestiynau’r ymgynghoriad

Rydym yn gwahodd sylwadau ar y canllawiau statudol drafft ac wedi nodi wyth cwestiwn ymgynghori isod. Os hoffech ymateb, cwblhewch y ffurflen ymateb i'r ymgynghoriad ar-lein neu ysgrifennwch neu anfonwch neges e-bost i'r cyfeiriadau ar dudalen 2 o'r ddogfen hon.

Mae'n bosibl y caiff ymatebion i'r ymgynghoriad eu cyhoeddi ar y rhyngrwyd neu mewn adroddiad ar wahân. Pe bai’n well gennych i’ch ymateb gael ei gadw’n gyfrinachol, nodwch hynny drwy roi tic yn y blwch perthnasol ar y ffurflen ymateb neu ei nodi'n glir yn eich ymateb ysgrifenedig.

|  |  |
| --- | --- |
| C1 | A yw'r canllawiau drafft yn nodi'n glir yr hyn a ddisgwylir gan brif gynghorau fel y'i nodir yn narpariaethau Rhan 6 o'r Bil Llywodraeth Leol ac Etholiadau (Cymru) mewn ffordd y gall prif gynghorau ei deall?  Os nad ydynt, pam? |
| C2 | A yw Pennod 2 o'r canllawiau yn nodi'r gofynion perfformiad a'r ddyletswydd i adolygu perfformiad yn barhaus yn ddigon clir?  Os nad ydyw, beth y byddech yn ei ychwanegu neu'n ei newid? |
| C3 | A yw Pennod 2 o'r canllawiau yn esbonio sut y gallai cyngor fodloni'r gofyniad i gynnal hunanasesiad er mwyn cyflawni ei ddyletswyddau?  Os nad ydyw, beth y byddech yn ei ychwanegu neu'n ei newid? |
| C4 | A yw Pennod 3 o'r canllawiau yn nodi'r gofynion sylfaenol i brif gynghorau drefnu asesiad o berfformiad gan banel ac ymateb iddo yn glir, yn ogystal â rhoi digon o hyblygrwydd i bob cyngor benderfynu ar ei ddull gweithredu ei hun?  Os nad ydyw, beth y byddech yn ei ychwanegu neu'n ei newid? |
| C5 | Mae Pennod 4 yn nodi pwerau Archwilydd Cyffredinol Cymru i gynnal arolygiad arbennig a dyletswyddau prif gynghorau a Gweinidogion Cymru i ymateb i unrhyw argymhellion.  Mae Pennod 5 yn disgrifio pwerau a dyletswyddau Gweinidogion Cymru a chynghorau mewn perthynas â chefnogi perfformiad a helpu i'w wella; a phwerau i Weinidogion Cymru ymyrryd.  A yw Penodau 4 a 5 yn disgrifio ac yn esbonio'r pwerau yn ddigonol?  Os nad ydynt, beth y byddech yn ei ychwanegu neu'n ei newid? |
| C6 | Hoffem wybod eich barn am yr effeithiau y byddai'r canllawiau yn eu cael ar y Gymraeg, yn benodol ar gyfleoedd i bobl ddefnyddio'r Gymraeg ac ar beidio â thrin y Gymraeg yn llai ffafriol na'r Saesneg.  Beth fyddai'r effeithiau, yn eich barn chi?  Sut y gellid cynyddu effeithiau cadarnhaol, neu leihau effeithiau negyddol? |
| 7 | Esboniwch hefyd sut, yn eich barn chi, y gallai'r canllawiau gael eu llunio neu eu newid er mwyn sicrhau effeithiau cadarnhaol neu effeithiau cadarnhaol cynyddol ar gyfleoedd i bobl ddefnyddio'r Gymraeg ac ar beidio â thrin y Gymraeg yn llai ffafriol na'r Saesneg, ac atal unrhyw effeithiau andwyol ar gyfleoedd i bobl ddefnyddio'r Gymraeg. |
| C8 | Rydym wedi gofyn nifer o gwestiynau penodol am y canllawiau drafft. Os oes gennych chi unrhyw faterion cysylltiedig nad ydym wedi rhoi sylw penodol iddynt, defnyddiwch y ffurflen ymateb i'r ymgynghoriad i fynegi eich barn. |